Angajații ELCEN protestează împotriva „ordonanței trenuleț”. Ministrul Energiei: „Nu vom da înapoi de la măsurile de eficientizare”
Angajații Electrocentrale București (ELCEN) din tura de zi au refuzat să muncească în dimineața zilei de 27 ianuarie, în semn de protest față de prevederile din „ordonanța trenuleț”, respectiv înghețarea salariilor. În acest context, ministrul Energiei, Sebastian Burduja, a transmis că „reducerea cheltuielilor publice este absolut necesară”, personalul administrativ este supradimensionat și, chiar „dacă asta îi supără pe reprezentanții sindicatului”, măsurile de eficientizare vor fi implementate.